అసలైన లిస్ట్ నేనిస్తా.. రాసే దమ్ముందా అంటున్న పూరీ
Highlights
డ్రగ్స్ కేసులో నోటీసులు అందుకున్న టాలీవుడ్ దర్శకుడు పూరీ
తెలుగులో అగ్ర దర్శకుల్లో ఒకడిగా వెలుగొందుతున్న పూరీ జగన్నాథ్
బాలయ్యతో పైసా వసూల్ సినిమా షూటింగ్ లో బిజీ బిజీ
డ్రగ్స్ వాడే వారి చిట్టా తాను విప్పుతానంటున్న పూరీ
తెలుగు సినీ పరిశ్రమను కుదిపేస్తున్న డ్రగ్స్ స్కాండల్ కేసు రోజుకో ట్విస్ట్ బయటపడుతోంది. తాజాగా కెల్విన్ ను విచారించిన పోలీసులు మరింత మంది టాలీవుడ్ బడా బాబులకు నోటీసులు అందించేందుకు సిద్ధమవుతున్నారట. కెల్విన్ లిస్ట్ లో వున్న పేర్లు చూసి ఎక్స్సైజ్ సిట్ అవాక్కయిందట. దీంతో ఈ కేసు ఇప్పుడు తెలుగు రాష్ట్రాల్లో ప్రకంపనాలను సృష్టిస్తోంది. డ్రగ్ మాఫియా గురించి గంట గంటకి టాలీవుడ్ డైరక్టర్స్, హీరోలు, హీరోయిన్స్ ఇలా రరకాల పేర్లు వినబడుతున్నాయి. అయితే ఈ కేసులో సెంటరాఫ్ ఎట్రాక్షన్ డైరక్టర్ పూరి జగన్నాధ్. పూరి జగన్నాధ్ పేరు బయటకు రావడంతో ఒక్కసారిగా టాలీవుడ్ ఉలిక్కిపడింది.
 
తన సినిమాల్లో డ్రగ్ మాఫియా గురించి చెప్పే పూరినే ఇలా చేయడంతో అందరు షాక్ అవుతున్నారు. డ్రగ్స్ కేసులో నిందుతులు కెల్విన్ తో వాట్సప్ చాటింగ్ లో పూరి పేరు ఉన్నదని అంటున్నారు. అయితే ఈ విషయాల పట్ల పూరి మాత్రం ఇప్పటిదాకా స్పందించలేదు. సీనియర్ పాత్రికేయులు పూరిని ఫోన్ లైన్ లో తీసుకోగా అసలైన లిస్ట్ తాను వెళ్లడిస్తానని.. ఎంతోగొప్ప చరిత్ర కలిగిన నట దిగ్గజాలు కూడా ఇందులో ఉన్నారని అన్నాడట.  
 
అంతేకాదు నిర్మాతల కొడుకులు ఈ డ్రగ్స్ వాడుతున్నారని పూరి చెప్పాడట. అయితే తనకు ఈ వివరాలన్ని చెప్పే దమ్ముంది కాని వాటిని రాసే దమ్ము మీకుందా అని మీడియాను చాలెంజ్ చేశాడట పూరి జగన్నాధ్. త్వరలోనే విచారణకు హాజరు కానున్న పూరి త్వరలో ఓ టివి ఇంటర్వ్యూకి వస్తానని చెప్పారట. 
 
నిజంగానే పూరి దగ్గర అంత పెద్ద లిస్ట్ ఉందా అని అందరు అవాక్కవుతున్నారు. నోటీసులు అందుకునేందుకు కూడా కొందరు నిరాకరించడం విశేషం. కొందరేమో నోటీసులు అందుకుని పోలీసులు చేసే ఎలాంటి టెస్టులకైనా సిద్ధమే అంటున్నారు.  మరి సంచలనంగా మారిన టాలీవుడ్ డ్రగ్ స్కాండల్ ఇంకా ఎన్ని మలుపులు తిరిగుతుందో చూడాలి. మరోవైపు పూరీ ట్వీట్ కూడా ఆసక్తి రేపుతోంది.
Last Updated 25, Mar 2018, 11:39 PM IST